text: Dødsulykke: Hvem har skylden?
  01 juli 2011 kl. 06.22
  Der går flere uger inden eventuel skyld for dødsulykke i Horsens kan placeres.
  Det vil tage uger inden politiet evt. sigter nogen efter den ulykke, der i forgårs kostede en 46-årig kvinde livet i Horsens.
  Hun døde, efter hun var faldet ned i en uafdækket skakt.
  Skakten er normalt afdækket.
  - Vi har samlet oplysninger ind, og det er nu Arbejdstilsynets opgave at udarbejde en rapport. Men faktum er klart: Håndværkerne havde kun lige nået at fjerne gitteret, før kvinden gik gennem døren, siger vicepolitikommissær Jørn Bystrup fra Sydøstjyllands Politi til Horsens Folkeblad.
  